ประกาศคณะกรรมการวิชาชีพสาขาเทคโนโลยีหัวใจและทรวงอกประกาศคณะกรรมการวิชาชีพสาขาเทคโนโลยีหัวใจและทรวงอกเรื่องมาตรฐานการประกอบโรคศิลปะสาขาเทคโนโลยีหัวใจและทรวงอกพ.ศ. ๒๕๕๔[๑] อาศัยอำนาจตามความในมาตรา ๒๓ (๗) แห่งพระราชบัญญัติการประกอบโรคศิลปะพ.ศ. ๒๕๔๒ ประกอบกับมาตรา ๙ แห่งพระราชกฤษฎีกากำหนดให้สาขาเทคโนโลยีหัวใจและทรวงอกเป็นสาขาการประกอบโรคศิลปะตามพระราชบัญญัติการประกอบโรคศิลปะ พ.ศ. ๒๕๔๒ พ.ศ. ๒๕๔๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๓ และมาตรา ๔๕ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการวิชาชีพสาขาเทคโนโลยีหัวใจและทรวงอกออกประกาศไว้ ดังต่อไปนี้ข้อ ๑ ในประกาศนี้ผู้ประกอบโรคศิลปะ หมายความว่าผู้ที่ได้ขึ้นทะเบียนและรับใบอนุญาตเป็นผู้ประกอบโรคศิลปะสาขาเทคโนโลยีหัวใจและทรวงอกมาตรฐานการประกอบโรคศิลปะ หมายความว่ามาตรฐานการประกอบโรคศิลปะสาขาเทคโนโลยีหัวใจและทรวงอกข้อ ๒ มาตรฐานการประกอบโรคศิลปะเป็นมาตรฐานการปฏิบัติที่ใช้ร่วมกันสำหรับผู้ประกอบโรคศิลปะที่ปฏิบัติงานด้านตรวจประเมินระบบหัวใจปอด และหลอดเลือดที่ไม่มีการสอดใส่วัตถุใด ๆ เข้าไปในร่างกาย (NoninvasiveProcedure) ด้านตรวจประเมินระบบหัวใจ ปอดและหลอดเลือดที่มีการสอดใส่วัตถุเข้าไปในร่างกาย (Invasive Procedure) ด้านที่เกี่ยวข้องกับการผ่าตัดผู้ป่วยหนักและผู้ป่วยฉุกเฉินหรืองานที่เกี่ยวข้องกับสาขาเทคโนโลยีหัวใจและทรวงอก ประกอบไปด้วยมาตรฐานหลัก ๓มาตรฐาน คือมาตรฐานที่ ๑ บุคลากรมาตรฐานที่ ๒ การบริหารจัดการมาตรฐานที่ ๓ ระบบคุณภาพมาตรฐานที่ ๑บุคลากร ข้อ ๓ ผู้ประกอบโรคศิลปะต้องมีความรู้และทักษะในการปฏิบัติงานดังต่อไปนี้(๑) มีความรู้เรื่องกายวิภาคศาสตร์ สรีรวิทยา พยาธิสรีรวิทยาและเภสัชวิทยา(๒) มีความรู้เกี่ยวกับกระบวนการวินิจฉัย การตรวจวินิจฉัยและอาการผิดปกติทางสรีรวิทยาของผู้ป่วยที่เข้ารับการบริการทางเทคโนโลยีหัวใจและทรวงอก(๓) มีความรู้ ความสามารถในการปฏิบัติการ และบำรุงรักษาเครื่องมือและอุปกรณ์ที่เกี่ยวข้องกับการประกอบโรคศิลปะสาขาเทคโนโลยีหัวใจและทรวงอกได้อย่างมีประสิทธิภาพ(๔)มีการพัฒนาความรู้และทักษะทางวิชาชีพให้ทันต่อวิวัฒนาการและเทคโนโลยีทางการแพทย์(๕) มีการทำวิจัย และนำผลการวิจัยไปใช้ในการพัฒนาการปฏิบัติงานข้อ ๔ ผู้ประกอบโรคศิลปะต้องยึดถือและปฏิบัติตามจรรยาบรรณแห่งวิชาชีพของผู้ประกอบโรคศิลปะสาขาเทคโนโลยีหัวใจและทรวงอกข้อ ๕ ผู้ประกอบโรคศิลปะต้องมีสมรรถนะตามเกณฑ์ของหน่วยงานมาตรฐานที่ ๒การบริหารจัดการ ข้อ ๖ ผู้ประกอบโรคศิลปะต้องมีการวางแผนการปฏิบัติงานวางแผนอัตรากำลังงบประมาณ ดังต่อไปนี้(๑) การปฏิบัติงาน(ก) วางแผนการดูแลผู้ป่วยร่วมกับทีมสหวิชาชีพ(ข) เตรียมเครื่องมือและอุปกรณ์ให้เหมาะสมกับผู้ป่วยแต่ละราย(ค) ดำเนินการตามแผนและประเมินผล(๒) อัตรากำลัง(ก) มีระบบการคัดเลือกบุคลากรเข้าปฏิบัติงานตามคุณสมบัติและเกณฑ์ที่กำหนดให้เหมาะสมกับพันธกิจและเป้าหมายของการบริการโดยต้องเป็นผู้ประกอบโรคศิลปะสาขาเทคโนโลยีหัวใจและทรวงอก(ข) มีอัตรากำลังคนที่เหมาะสมกับงานแต่ละประเภทสำหรับงานหัวใจและปอดเทียมต้องมีผู้ประกอบโรคศิลปะประจำอย่างน้อย ๑คนต่อห้องผ่าตัดหัวใจ ๑ ห้อง(ค) มีมาตรการเพื่อเสริมสร้างแรงจูงใจมีการปฐมนิเทศให้ความรู้ความเข้าใจแก่ผู้ปฏิบัติงานใหม่และส่งเสริมการเพิ่มพูนความรู้(๓) การบริหารงบประมาณ(ก) มีการประมาณการจำนวนผู้ป่วยที่มารับบริการต่อปี(ข) มีแผนงบประมาณในการจัดหาบุคลากร จัดซื้อครุภัณฑ์วัสดุอุปกรณ์ทางการแพทย์และการซ่อมบำรุงให้เหมาะสมกับงานบริการและเพื่อรองรับการขยายศักยภาพการบริการร่วมกับผู้ร่วมวิชาชีพและสหวิชาชีพข้อ ๗ ผู้ประกอบโรคศิลปะต้องมีการควบคุมติดตาม กำกับ ดูแลและนิเทศงานเพื่อให้การปฏิบัติงานมีประสิทธิภาพและประสิทธิผลเป็นไปตามมาตรฐานการประกอบโรคศิลปะข้อ ๘ ผู้ประกอบโรคศิลปะต้องมีระบบการประเมินผลและนำผลมาปรับปรุงและพัฒนางานมาตรฐานที่ ๓ระบบคุณภาพ ข้อ ๙ ผู้ประกอบโรคศิลปะต้องกำหนดแนวทางการปฏิบัติงานตามมาตรฐานวิชาชีพและสอดคล้องกับนโยบายขององค์กรข้อ ๑๐ ผู้ประกอบโรคศิลปะต้องมีการควบคุมการปฏิบัติงานและบริการให้มีคุณภาพตามมาตรฐานวิชาชีพข้อ ๑๑ ผู้ประกอบโรคศิลปะต้องมีการประเมินและพัฒนาการปฏิบัติงานอย่างต่อเนื่องข้อ ๑๒ ผู้ประกอบโรคศิลปะต้องมีการบริหารความเสี่ยงและการประกันคุณภาพงานบริการโดย(๑) มีการกำหนดแนวทางปฏิบัติในบทบาทหน้าที่(๒) มีการกำหนดตัวชี้วัดคุณภาพงานบริการ(๓) มีการประเมินและติดตามอย่างต่อเนื่องทั้งก่อนและหลังให้บริการเพื่อป้องกันการเกิดภาวะแทรกซ้อน และการเสียชีวิตจากการใช้เครื่องมือและอุปกรณ์(๔)ให้ความรู้เกี่ยวกับการปฏิบัติตัวทั้งก่อนและหลังให้บริการแก่ผู้รับบริการและญาติ(๕) การพิทักษ์สิทธิของผู้รับบริการ โดย(ก) การให้ข้อมูลผู้รับบริการและญาติอย่างถูกต้องตามหลักวิชาการ(ข) ตรวจสอบการลงนามยินยอมให้ทำการรักษา(ค) การแจ้งสิทธิและเคารพสิทธิของผู้ป่วย(๖) มีแนวทางในการส่งต่อผู้ป่วย โดย(ก) การส่งต่อตามแผนการส่งต่อในภาวะปกติ และวิกฤติฉุกเฉิน(ข) การตรวจสอบและทบทวนบันทึกหลังการให้บริการข้อ ๑๓ ผู้ประกอบโรคศิลปะต้องปฏิบัติตามมาตรฐานและแนวทางในการปฏิบัติงานด้านเทคโนโลยีหัวใจและทรวงอกรวมถึงการจัดทำคู่มือและแนวทางการคัดเลือก การเตรียมความพร้อมก่อนการใช้เครื่องมือและการบำรุงรักษาเครื่องมือและอุปกรณ์ที่เกี่ยวข้องกับการประกอบโรคศิลปะสาขาเทคโนโลยีหัวใจและทรวงอกภายใต้คำสั่งและ/หรือการกำกับดูแลของผู้ประกอบวิชาชีพเวชกรรม โดยแบ่งลักษณะงานเป็น ๓ งาน ดังนี้(๑) งานด้านตรวจประเมินระบบหัวใจ ปอดและหลอดเลือดที่ไม่มีการสอดใส่วัตถุใด ๆ เข้าไปในร่างกาย (NoninvasiveProcedure) มีงานที่เกี่ยวข้อง ดังต่อไปนี้(ก) การตรวจคลื่นไฟฟ้าหัวใจ (Electrocardiography)(ข) การบันทึกคลื่นไฟฟ้าหัวใจชนิดต่อเนื่อง (HolterMonitoring)(ค) การทดสอบสมรรถภาพหัวใจด้วยการออกกำลังกาย (ExerciseStress Test)(ง) การตรวจสมรรถภาพหัวใจด้วยคลื่นเสียงสะท้อนความถี่สูง (Echocardiography) หรือร่วมกับการใช้ยาและ/หรือการออกกำลังกาย (StressEchocardiography)(จ) การทดสอบระบบประสาทอัตโนมัติด้วยเตียงปรับเอียง (Tilt TableTest)(ฉ) การทดสอบการทำงานของปอดด้วยเครื่องวัดสมรรถภาพปอด (Pulmonary FunctionTest)(ช) การตรวจวัดสมรรถภาพของหลอดเลือดส่วนปลาย (PeripheralVascular Test)(ซ) การตรวจคลื่นไฟฟ้าสมอง (Electroencephalography)(ฌ) การทำหัตถการอื่น ๆทางเทคโนโลยีหัวใจและทรวงอกตามที่แพทย์เห็นสมควร(๒) งานด้านตรวจประเมินระบบหัวใจ ปอด และหลอดเลือดที่มีการสอดใส่วัตถุเข้าไปในร่างกาย(InvasiveProcedure) มีงานที่เกี่ยวข้อง ดังต่อไปนี้(ก) การสวนหัวใจเพื่อการตรวจและรักษา (CardiacCatheterization)(ข) การตรวจและการรักษาความผิดปกติของระบบการนำไฟฟ้าของหัวใจ (ElectrophysiologicalStudy and Ablation)(ค) การตรวจด้วยคลื่นเสียงสะท้อนความถี่สูงผ่านทางหลอดอาหาร (TransesophagealEchocardiography)(ง) การส่องกล้องตรวจทางเดินหายใจ (Bronchoscopy)(จ) การตรวจคลื่นเสียงสะท้อนความถี่สูงผ่านทางหลอดเลือดหัวใจ (Intravascular Ultrasound)(ฉ) การใส่เครื่องกระตุ้นหัวใจ (Cardiac Pacemaker Implantation)(ช) การทำหัตถการอื่น ๆทางเทคโนโลยีหัวใจและทรวงอกตามที่แพทย์เห็นสมควร(๓) งานด้านที่เกี่ยวข้องกับการผ่าตัด ผู้ป่วยหนักและผู้ป่วยฉุกเฉินมีงานที่เกี่ยวข้อง ดังต่อไปนี้(ก) การควบคุมเครื่องหัวใจและปอดเทียมรวมทั้งอุปกรณ์เสริม (Heart LungMachine and accessories)(ข) การติดตามการทำงานของหัวใจและระบบไหลเวียนโลหิต (Hemodynamic Monitoring)(ค) การควบคุมเครื่องพยุงหัวใจชนิดลูกโป่งเสริมความดันในหลอดเลือดแดง(IntraAortic Balloon Pump)(ง) การควบคุมเครื่องล้างและเก็บเม็ดเลือดแดง (Cell Saver)(จ) การควบคุมเครื่องประคับประคองการทำงานของหัวใจ (VentricularAssist Device)(ฉ) การควบคุมเครื่องพยุงการทำงานของปอดและหัวใจ (ExtracorporealMembrane Oxygenation)(ช) การควบคุมเครื่องทดแทนการทำงานของไตชนิดต่อเนื่อง (ContinuousRenal Replacement Therapy Machine)(ซ) การควบคุมเครื่องช่วยหายใจ (Mechanical Ventilator)(ฌ) การทำหัตถการอื่น ๆทางเทคโนโลยีหัวใจและทรวงอกตามที่แพทย์เห็นสมควรประกาศณ วันที่ ๒๗ เมษายน พ.ศ. ๒๕๕๔ปริญญาสากิยลักษณ์ประธานกรรมการวิชาชีพสาขาเทคโนโลยีหัวใจและทรวงอกปริยานุช/ผู้จัดทำ๑ สิงหาคม ๒๕๕๔ณัฐวดี/ตรวจ๑ สิงหาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๗๕ ง/หน้า ๙๙/๗ กรกฎาคม ๒๕๕๔